《华子冈》
宋代·邹斌

风流晋人物，康乐性乐山。
文选数十诗，大半皆林泉。
未知富时士，多少肥遁贤。
投书犯世纲，何如康乐阡。
小隐华子冈，世事成云烟。
高风辋川期，师法甪里传。
倘悟神仙诀，千载如眼前。

作者简介：抚州临川人，字俊甫，一字倩父。宁宗嘉定四年进士。制置使赵方尝委经理三关形胜，措置有方。好学敏识，家聚书万卷，学者称南堂先生。有《南堂稿》。